ન્યુઝીલેન્ડમાં રમાયેલા અન્ડર-19 વર્લ્ડકપના ફાઈનલ મુકાબલામાં ભારતે આેસ્ટ્રેલિયાને 8 વિકેટે કચડી ચોથી વખત વિશ્વ વિજેતાનો તાજ હાંસલ કર્યો છે. આ મેચમાં ભારત વતી મનજોત કાલરાએ અણનમ સદી ફટકારી હતી તો ભાવનગરના હાવિર્ક દેસાઈએ શાનદાર બેટિંગ કરી વિનિંગ શોટ ફટકાર્યો હતો. આખી ટૂનાર્મેન્ટમાં ‘અજેય’ રહેલી કેપ્ટન પૃથ્વી શો એન્ડ કંપનીએ આેસ્ટ્રેલિયાને બીજી વખત પરાજિત કર્યું હતું. આ મેચમાં ટોસ જીતી આેસ્ટ્રેલિયાએ પ્રથમ બેટિંગ કરતાં 47.2 આેવરમાં 10 વિકેટે 216 રન બનાવ્યા હતાં જેમાં જેક એડવર્ડઝ 28, મેસ બ્રેયન્ટ 14, ચેશન સાંઘા 13, જોનાથન મેર્લો 76, પરમ ઉપ્પલ 34, નાથન મેકસ્વીનીએ 23, બેકસ્ટર હોલ્ટે 13 રન બનાવ્યા હતાં. ભારતીય બોલરોએ શરૂઆતથી જ આેસ્ટ્રેલિયન બેટસમેનોને ફાવવા દીધા ન હતા અને ધડાધડ વિકેટો ઝડપી હતી. ભારત વતી બોલિંગમાં ઈશાન પોરેલે 2, શિવાસિંઘે 2, કમલેશ નગરકોટીએ 2, અનુકુલ રોયે 2 અને શિવમ માવીએ 1 વિકેટ ઝડપી હતી.